Case ID: 1226777
Sentence 14: İş üzrə əvvəlki məhkəmə iclaslarında iddiaçı qismində dindirilən İddiaçı iddia ərizəsinə uyğun izahat verərək iddiasını müdafiə etdiyini, 2016-cı il 01 sentyabrda cavabdehlə ailə qurduğunu, cavabdehin ailəsi ilə birlikdə Bəhruz Kəngərlidə kirayə qaldıqlarını, cavabdehin ailəsigilin kirayə pulunu verdiklərini və kirayə pulunun nə qədər olduğunu bilmədiyini, işlədiyini və hazırda da 267 manat maaş aldığını, nikah dövründə lotereya oynayaraq pulu onlara verdiyini, 2019-cu ildə anası Bakıda müalicə alarkən və həmin vaxt öz atası da xəstə olduğundan atasına baxmağa getdiyini, 2019-cu ilin iyul ayında Hüseynlə aralarında mübahisə olduğunu və evdən çıxdığını, boşanma ərizəsini məhkəməyə cavabdehin özünün verdiyini, özünün boşanmaq istəmədiyini, lakin 2020-ci ilin mart 4-də məhkəmədə boşandıqlarını, 2020-ci il mart ayının 8-də anası ilə birlikdə evdən cehiz əşyalarını götürməyə getdiyini, qızıllarının saxlandığı şkafı açdıqda qızıllarının orada olmadığını, anasının qızıllarla bağlı qaynanasından qızıllar harada olmasını soruşduqda onun “siz narahat olmayın, səs-küyə salmayın, qızıllar Hüseyindədir biz sizə zəng vurub deyəcəyik, qızılları gəlin aparın” dediyini, sonra biz nə qədər gözləsək də onlardan səs çıxmadığını, sonradan anasına “qızılları sənin qızın oğurlayıb aparıb” dediklərini, nişan üzüyündən başqa bütün qızılları qaynatasının ona hədiyyə etdiyini, qızılların italiya istehsalı olduğunu, qızılların hamısının bir yerdə 22,46 qram olduğunu, qızılları toydan əvvəl 2016-cı ilin avqustun 26-sı qız toyunda hədiyyə etdiklərini, qızıl dəstini 2500 manata aldıqlarını, nişan üzüyünü isə cavabdehlə birlikdə gedib 800 manata aldıqlarını, qızılların ayrı-ayrı qiymətini bilmədiyini, nişan üzüyünü Cahanın ikinci mərtəbəsindən Teymur adlı şəxsdən aldıqlarını, baldızının 3 uşaqla boşanıb onlara gəldiyini və onun uşaqlarının evdə olduğundan qızılların olduğu şkafı həmişə bağlısaxladığını, şkafın açarının həmişə Hüseyində olduğunu, evin tikintisinin 2017-ci ildə cavabdeh və atası tərəfindən tikilməyə başladığnı, evin tikintisinə o, cavabdeh və cavabdehin atası pul xərclədiyini, 2018-ci ildə işdə olarkən yoldaşı ilə gedib evin tikilisinə baxdıqlarını, artıq 2019-cu ildə evin şiferinin də vurulduğunu, aldığı maaşı özünə xərcləmədiyini, ancaq bütün gəlirini evin tikintisinə xərclədiyini, cavabdehin “Dekor Qrup”da anbardar işlədiyini və 600 manat maaş aldığını, özünün aldığı maaşın özünə lazım olan hissəsini götürüb qalanını evin tikintisinə verdiyini, evli olduqları 3 il ərzində aldığı bütün maaşı evə xərclədiyini, 2017-ci ilin mart ayında evi tikməyə başladıqlarını, evin himinin qazıldığını və bu tikintinin 2019-cu ilin iyul ayına qədər davam etdiyini, ümumi evə çəkilmiş xərclə bağlı sübutunun olmadığını, evli olduqları dövrdə 2018-ci ildə plazma televizor aldıqlarını, cavabdehin televizoru özünün gedib aldığını, cavabdehin dediyinə görə televizora 800 manat pul verdiyini, televizora pul verilməsi və haradan alınması ilə bağlı sübutunun olmadığını, hazırda həmin televizorun cavabdehin ailəsinin evində olduğunu göstərərək tikiliyə çəkilmiş xərcin yarısının alınıb verilməsi və qızıl-zinyət əşyalarının və bir ədəd televizorun yarı dəyərinin cavabdehdən alınıb ona verilməsi barədə qətnamə çıxarılması xahiş etmişdir.